Rebríček IIHF

Rebríček IIHF je poradie národných hokejových družstiev členských krajín IIHF. Určuje sa podľa neho nasadenie krajín do základných skupín majstrovstiev sveta a do olympijského turnaja, resp. olympijskej kvalifikácie. Bol schválený na kongrese IIHF v septembri 2003 a podľa vtedajšieho prezidenta IIHF Reného Fasela bol navrhnutý tak, aby bol jednoduchý na pochopenie a aby odrážal dlhodobú kvalitu jednotlivých tímov.

 Vývoj poradia Top 10 tímov 
náhľad|vľavo|x260px|Poradie mužského rebríčka na prvých 10 miestach
náhľad|vľavo|x260px|Poradie ženského rebríčka na prvých 10 miestach

 Systém 
Rebríček je založený na poradí národných mužstiev na posledných olympijských hrách a posledných štyroch majstrovstvách sveta. Po zmene bodovania od roku 2023 získavajú majstri sveta a olympijskí víťazi 1600 bodov. Každé ďalšie mužstvo získava o 20 bodov menej ako tím, ktorý sa umiestnil na priečke nad ním, s výnimkou rozdielov medzi 1. a 2., 2. a 3., 4. a 5. a 8. a 9. miestom, kde je odstup 40 bodov.

+Tabuľka získaných bodov podľa umiestnenia na MS resp. ZOH (platná od roku 2023) 1.  1600  9.  1360  17.  1200  25.  1040  33.  880  41.  720  49.  560 2.  1560  10.  1340  18.  1180  26.  1020  34.  860  42.  700  50.  540 3.  1520  11.  1320  19.  1160  27.  1000  35.  840  43.  680  51.  520 4.  1500  12.  1300  20.  1140  28.  980  36.  820  44.  660  52.  500 5.  1460  13.  1280  21.  1120  29.  960  37.  800  45.  640  53.  480 6.  1440  14.  1260  22.  1100  30.  940  38.  780  46.  620  54.  460 7.  1420  15.  1240  23.  1080  31.  920  39.  760  47.  600  55.  440 8.  1400  16.  1220  24.  1060  32.  900  40.  740  48.  580  56.  420

Výsledok posledného turnaja má najvyššiu hodnotu, do celkového rebríčka sa ráta 100 % získaných bodov. Z predchádzajúceho turnaja si mužstvo pripočíta už len 75 % získaných bodov, spred dvoch rokov je to 50 % bodov a spred troch rokov 25 % bodov. Body z olympijského turnaja majú rovnakú percentuálnu hodnotu, ako body z majstrovstiev sveta v tom istom roku. Staršie výsledky na aktuálne poradie už nemajú vplyv.

 Príklad 
 obsadilo na MS 2011 desiatu priečku, za ktorú získalo 940 bodov. V roku 2010 obsadili Slováci 12. miesto, ktoré im prinieslo 900 bodov. Na olympijskom turnaji 2010 skončili na 4. mieste a pripísali si 825 bodov. V roku 2009 skončilo Slovensko na majstrovstvách sveta na 10. mieste, za ktoré získalo 940 bodov, na MS 2008 skončilo trináste a pripísalo si 880 bodov.

Celkový počet bodov po MS 2011:
(100 % x 940 b) + (75 % x 900 b) + (50 % x 940 b) + (25 % x 880 b) + (OH: 75% x 1100) = 940 + 675 + 470 + 220 + 825 = 3130 bodov.

 Nasadzovanie na MS a OH 
Poradie národných tímov v rebríčku ovplyvňuje aj ich nasadzovanie na nasledujúce turnaje. Na olympijský turnaj priamo postupuje usporiadateľ a prvých 8 tímov z rebríčka, zverejneného tri roky pred samotným turnajom. To znamená, že to, ktoré tímy postúpili priamo na olympijský turnaj v roku 2026, bolo známe z rebríčka po majstrovstvách sveta v roku 2023. Ostatné prihlásené tímy hrajú olympijskú kvalifikáciu, a to takým spôsobom, že mužstvá na 36. mieste a nižšie mali odohrať prvé kolo kvalifikácie, z ktorého traja najlepší mali postúpiť do druhého kola, avšak prvé kvalifikačné kolo bolo zrušené. Mužstvá na 27. až 35. mieste, plus traja postupujúci z 1. kola (rozhodnutím IIHF), odohrali druhé kolo kvalifikácie v troch skupinách po štyroch tímoch, z ktorého vzišli tri víťazné tímy, ktoré postúpili do tretieho kola, kde sa k nim pripojili tímy na 18. až 26. mieste. Z tretieho kola opäť víťazi troch skupín postúpili do štvrtého kola, kam boli priamo nasadené tímy z 9. až 17. miesta rebríčka IIHF. Víťazi troch skupín štvrtého kola postúpia na Olympijské hry. 

U žien je systém podobný, priamo na OH postuje usporiadateľ a prvých šesť tímov rebríčka. Prvé kvalifikačné kolo OH 2026 hrali tímy z 25. miesta a nižšie. Druhé kolo hrali tímy zo 16. až 24. miesta rebríčka, tretie kolo budú hrať tímy zo 7. až 15. miesta. Tri víťazné družstvá si zabezpečia postup na Olympiádu.

Keďže systém postupu a zostupu na majstrovstvách sveta je pevne daný a nezávisí od postavenia mužstiev v rebríčku, určuje sa podľa poradia aspoň rozloženie tímov do jednotlivých skupín turnaja. Do roku 2011, kedy boli podľa starého formátu mužstvá rozdelené ešte do štyroch skupín, sa nasadzovali tímy do skupín podľa nasledujúceho systému:

 Sk. A Sk. B Sk. C Sk. D 1. 2. 3. 4. 8. 7. 6. 5. 9. 10. 11. 12. 16. 15. 14. 13.
Číslo v tabuľke znamená poradie krajiny v rebríčku zo všetkých účastníkov najvyššej kategórie MS pre nasledujúci rok.

 Tabuľky 
Top 20 tímov. Rebríčky boli aktualizované po skončení MS 2024.IIHF World Ranking, www.iihf.comMužiPoradieZmena*TímBody 1.     4100 2.  1    4065 3.  1    3955 4.  4    3945 5.  2    3945 6.  2    3945 7.  1    3910 8.  3    3865 9.     3750 10.     3660 11.     3500 12.     3380 13.  3    3340 14.  1    3325 15.     3305 16.  2    3245 17.  3    3095 18.  1    3090 19.  2    3090 20.  2    3025ŽenyPoradieZmena*TímBody 1.     4270 2.     4210 3.  1    3975 4.  1    3965 5.  2    3960 6.     3880 7.     3775 8.     3750 9.     3650 10.     3520 11.     3490 12.  2    3425 13.  1    3415 14.  1    3340 15.  2    3315 16.     3175 17.     3170 18.  1    3080 19.  1    3025 20.     2955 * = Zmena oproti roku 2023

 Referencie 

 Pozri aj 
Mužský rebríček IIHF 2012

 Externé odkazy 
 Informácie o rebríčku a bodovaní na stránke IIHF.com 
 Aktuálny mužský rebríček (po MS 2012) na stránke IIHF.com 
 Aktuálny ženský rebríček (po MS 2013) na stránke IIHF.com 

 Zdroj 

Kategória:Ľadový hokej
Kategória:Medzinárodná hokejová federácia
Kategória:Svetové športové rebríčky